LidanRubinov/Halacha-QA huggingface dataset:
שאלה: נטל כלכלי בחינוך : אני אמא שלא מצליחה להסתדר כלכלית וגם מבחינת הספק, בעלי עובד כמיטב יכולתו, יש לנו ברוך ד ארבעה ילדים נפלאים ואבא נכה שגר לידינו. לצערי אני לא מצליחה לצאת לעבוד מחוץ לבית (וסובלת מכך מאד). נוסף לעומס הכלכלי, יש לנו חוב לאולפנה של הבת הגדולה שהם דורשים לשלם מייד אם היא רוצה לחזור לאולפנה ביום ראשון וגם בן שצריך להתחיל ללמוד שנה הבאה באיזשהו ישיבה (עוד לא מצאנו לו מקום) בשנה הבאה. בעלי במצב נפשי קשה עקב קשיים במציאת עבודה בתחום שבו השקיע את נשמתו, מתחרט על כך שהוא נכנס לחברה כ"כ קשה ומתחיל להתגעגע לשנים שבהם גדל בין אנטשמים וטוען שהחינוך בישיבות ואולפנות הן מותרות שלא מתאימות למשפחות קשות יום (הרי הוא גדל בלי כל חינוך דתי) ולכן אם זה היה תלוי בו הוא לכתחילה לא היה נותן לילדים להכנס למסגרות שמהם אי אפשר להמשיך במקומות שגם לאחר הנחה משמעותית עדיין פושטים את העור (אני יודעת מצויין למה זה כך אבל זה לא מקל על מצבי). ישנם חדשים שאנחנו חיים ללא כל משכורת ולא ייתכן שנחפור מינוס יותר גדול מכפי שמותר וגם לא ייתכן שהאולפנא תממן את המצב. מה צריך לעשות אם המתבגרים שלנו? אני כרגע לא במצב שאני יכולה לעשות להם בי"ס ביתי.
תשובה: מה אומר ומה אדבר לשמע המצוקה שאת מתארת. המצוקה הזו היא של משפחות רבות. אולם המקום שבו את נמצאת נראה לי מאד קשה. קשה לי לתת עצה בענין. ראשית הדבר החשוב ביותר לא להרגיש רגשות אשם או תיסכול. אתם משתדלים כפי יכולתכם ואל לכם להרגיש לא ר. כל שקל שאתם נותנים לחינוך נחשב כשקל של מצווה גדולה וההשקעה בחינוך היא ההשקעה האמיתית לתווך הרחוק. בשקל שאת נותנת את בונה לא רק את הילדים שלך אלא בונה גם את כל הצאצאים שיבואו מכך. יש להגביר את האמונה שההשקעה בחינוך היא לא סיבה לעניות. לא מאמין שאם היה בעלך בוחר בדרך אחרת היה מצליח לחיות חיי רווחה טובים יותר. חינוך פחות טוב, אז הההוצאות על שטויות הולכות וגודלות. חינוך פחות טוב, פחות סיעתא דשמיא במילי דעלמא. חינוך פחות טוב, אולי קצת יותר כסף אבל עם פחות מידות טובות ועם פחות אפשרות לשמוח בחלקנו. למעשה עומדות בפניכם שתי אפשרויות: או שתעבירו את בניכם למקומות שאין בהם פנמיה והעלות של החינוך תצתמצם או שלחילופין תעבירו חלק מן האחריות על הת לילדים שלכם. שני הפתרונות קשים. אני הייתי מעדיף את האפשרות השניה. לפחות בנוגע לילד שהולך ללמוד בישיבה אני חושב שהוא יכול לעבוד קצת בכדי לממן את שהותו בישיבה.  יש בישיבות אפשרות לעבוד במטבח וכד' במקום לשלם שכר לימוד. מעבר לכך ניתן גם לבקש עזרה לתקופה מוגבלת. גם אני מוכן לעזור בסכום מסויים. בהצלחה ובתקווה שתצליחו ותראו רק טוב.
שאלה: מוות של בעלי חיים: מדוע בעלי חיים מתים? הרי האדם נענש לאחר שאכל מפרי עץ הדעת ("מעפר באת ואל עפר תשוב"). מה גם, שרק האדם מוזכר ככזה שנוצר מהעפר, בעוד בעלי החיים נוצרו, יתכן, בדרך שונה ע"י הקב"ה. אם כך, מדוע בעלי החיים מתים גם הם ומדוע גם הם שבים לעפר, למרות שלא בטוח שהקב"ה יצר אותם דרך העפר?
תשובה: בריאת האדם שונה מבריאת כל בעלי החיים כולם, שכל בעלי החים נבראו מחומר בלבד, וגם נשמתם היא עניין חומרי, וכשם שכל חומר מתבלה ומת, כך גם החיות צריכות למות, מפני שכך הן נבראו. אולם האדם נברא בצלם אלוקים, כלומר בחומר האדם מעורבת גם רוח והרוח היא נצחית (וראה ברמב"ן בראשית א, כז). ולכן יכול היה האדם להשאר בחיים ולא למות, ואף גופו היה זוכה לחיי נצח מכוח הנשמה והרוח שהקב"ה נטע בו, אלא שהחטא גרם שיתאחר הדבר אלפי שנים, ובינתיים נגזרה מיתה גם על האדם.
שאלה: זמן הכנה לשבת ולחג: האם ההלכה מגדירה כמה זמן לפני כניסת החג צריך אדם להפסיק את העבודה ולהקדיש עצמו לקבלת החג? (לא תוספת שבת)
תשובה: מדובר גם בערב שבת, שמפלג המנחה ואילך (יש אומרים פלג מנחה גדולה) לא לעשות עבודה, מסחר וכדומה. הכנות לשבת ודאי שמותר לעשות. אם אדם צריך להרתיח מים או צריך להדליק נר וכל הדברים מעין אלה. מה שח אמרו שלא לעשות מלאכה סמוך לשבת וסמוך לחג זה מלאכה שהולך לעבודה לצורך פרנסה אבל לא במה שכרוך בהכנות לשבת. מותר להדליק נרות, לשים סיר לבישול וכל ההכנות לשבת. אמנם מבחינת שבת זאת מלאכה אבל מבחינת ההכנות, היות וזה לצורך החג, ח לא אסרו את זה. ח אמרו שאדם לא ילך לעבוד במקומות אחרים. בייחוד אדם עצמאי שלא יעבוד עד כל כך מאוחר. יש בהלכות שבת שבדורות הקודמים הפועלים עבדו עד מאוחר אצל מישהו, הם עבדו באמת רק עד המינימום זמן שיספיק להם כדי להכין את ההכנות המינימאליות. אבל אדם שהוא עצמאי באמת צריך לגמור הרבה שעות קודם כדי שיוכל להתפנות להכנות לשבת.
שאלה: נזיקין ברכב שנגנב: לפני כמה חודשים עשיתי תאונה ל"ע, הזקתי רכב באשמתי, הורדתי לו שתי מנורות פגוש אחורי. סה"כ נזק אצל שמאי כ1500 ש"ח. יומיים לאחר מכן, הרכב נגנב מבעליו ולא נמצא עד היום. האם עליי לשלם את הנזק בכל מקרה או שנחשב כאילו לא הזקתי כלל?
תשובה: אני חושב שאין קשר בין הגנבה לכאן. היות והזקת, באותו הרגע חל עליך חיוב. אתה מתחייב על שעת הנזק. הגנבה לא פוטרת אותך, אלא אם כן הניזק מוכן למחול לך (לדוגמה: כי יש לו חברת ביטוח והיא תשלם לו את מחיר כל הרכב).
שאלה: אסורה על בעלה ובועלה: 1. האם אסורה על בעלה ובועלה תקף רק אם הוצאה פסיקה כזו בעת הגט? 2. אם הבעל לא יודע-האם מותרת או שצריכה לגלות? 3. אם כשכבר גרושים מגלה שהיתה עם אחר בזמן הנישואין, האם אסור לו להחזירה?
תשובה: אישה שנבעלה לאיש אחר, שאינו בעלה, נאסרה על הבעל ועל הבועל. איסור זה חמור מאוד וכמובן שבראש ובראשונה יש לשוב על מעשה זה בתשובה, להתחרט על העבר לפרוש מן החטא ולקבל לעתיד לא לעבור עליו בשנית! האיסור תלוי במציאות האם זה קרה או לא, ולא בפסק דין זה או אחר, כמו כן הדבר אינו תלוי בזמן התגלותו. גם אם כבר התגרשו ודבר זה לא נודע בעת הגירושין, האיסור קיים. אמנם בירור המציאות איך נודע קיום מעשה זה ואם אכן נעשה, תלוי בפרטי דינים רבים ויכול להתבצע רק בבית דין רבני.
שאלה: יחוד ה : מניין לנו שהבורא הוא כח יחיד במציאות, אולי יש כח אחד או יותר מעליו שמגביל אותו בין שמתערב בבריאה בין שאינו מתערב?
תשובה: אמונת היחוד אינה רק טענה פילוסופית אלא היא בעיקר תפיסה גדולה הראוה את העולם בצורה אחדותית. האחדות היא נוגעת לאחדות הבורא. אולם אחדות הבורא מקרין על אחדות הבריאה. הנושאים מאד מורכבים. בספרי פילוסופיה יש התפלפלויות פילוסופיות. בספרי אמונה יש התבוננויות אמוניות שמסבירות לו את החשיבות ואת ההבדל התהומי בין עולם ששורה בו אחדות לבין עולם שיש בו פירוד. הדברים דורשים הסברה ארוכה ולימוד ארוך. תוכל ללמוד את הדברים בספרי הראשונים והאחרונים.  חובת הלבבות שער היחוד, מורה נבוכים, ועוד
שאלה: בדיקת חמץ באור ולאור פנס: שמעתי בשם הרב: א) שבדיקת חמץ אפשר לבדוק עם פנס. ב) עדיף לבדוק עם אור דלוק על מנת לראות יותר טוב. האם שמועה זו נכונה?
תשובה: לבדוק עם אור דולק אני לא אמרתי, אמרתי עם פנס, משום שכדי לבדוק מגירות וכדומה אור דולק לא מספיק אבל פנס חשמלי כן.
שאלה: בין אדם לחברו בחוזר בתשובה: אחי הקטן (23) חזר בתשובה ומאז הוא מנסה לתקן את עצמו: הוא מחזיר דברים לחברים שמהם לקח בעבר, מתנהג בכבוד אל חבריו וכן הלאה. הבעיה היא שבתוך המשפחה ובעיקר אלי - אחיו, לא רק שלא שינה הוא את התנהגותו, אלא הוא עוד עובר על כל הדברים בהם הוא מאמין: לוקח דברים ולא מחזיר (בין היתר מדובר גם בהלוואות כספים), מתנהג בחוסר כבוד, מתגרה וקורא במילות גנאי (בעיקר בערב שבת!), מסכסך, מלשין ובאופן כללי גורם לי לסלידה ממנו. איך אפשר לגרום לבחור להבין שאם עושים תיקון- קודם כל עושים זאת בבית וכי מצוות בין אדם לחברו מתכוונות גם למצוות בין אדם וקרובי משפחתו. אודה לכם מאוד אם בין היתר, תוכלו גם להוסיף כאן מקורות אליהם אוכל להפנות אותו כדי שיבין שבנוסף לכיבוד האל ושמירת מצוות, יש גם למלא אחר דברים של בין אדם לחברו?
תשובה: לך, צדקת בדבריך שתשובה אינה רק בדברים שבין אדם למקום אלא גם בדברים שבין אדם לחברו, ומי שחטא לחבירו, בין בלקיחת חפצים שאינם שלו, בין בכינוי שם ובין בפגיעה והעלבה, צריך לפייס את חברו. וחמורה עבירה שבין אדם לחבירו ומעבירה שבין אדם למקום, שבעבירה שבין אדם לחברו לא מתכפר לו עד שייפייס את חברו, ויש דעות שאם אין הוא מפייס את חברו אז גם על עבירות שבין אדם למקום לא נמחל לו. שאין הקב"ה מוחל וסולח אלא למי שמתקן את מידותיו ואינו פוגע באחרים. ו המשנה במסכת יומא פרק ח: ". עבירות שבין אדם למקום יום הכפורים מכפר עבירות שבין אדם לחבירו אין יום הכפורים מכפר עד שירצה חברו". וכאמור, יש הסוברים שאין יום הכיפורים מכפר כלל למי שלא שב על עבירות שבין אדם לחברו. ובגמרא מסכת ברכות (דף יז עמוד א) "מרגלא בפומיה דרבא: תכלית חכמה תשובה ומעשים טובים  שלא יהא אדם קורא ושונה ובועט באביו ובאמו וברבו ובמי שהוא גדול ממנו בחכמה ובמנין". כל מטרתה של התשובה הי שהאדם לא יבעט בקרוביו ובמי שגדול ממנו. ובגמרא ביומא דף פו עמ' א מבואר שחילול ה' הוא במי שלומד תורה (וכן מי שרוצה ללכת בדרך התורה) אבל אינו מקפיד על כבוד הבריות וכך דורש שם האמורא הגדול אביי: "אביי אמר: כדתניא,  דברים ו  ואהבת את ה' אלהיך - שיהא שם שמים מתאהב על ידך, שיהא קורא ושונה ומשמש תלמידי חכמים, ויהא משאו ומתנו בנחת עם הבריות, מה הבריות אומרות עליו - אשרי אביו שלמדו תורה, אשרי רבו שלמדו תורה. אוי להם לבריות שלא למדו תורה, פלוני שלמדו תורה - ראו כמה נאים דרכיו, כמה מתוקנים מעשיו, עליו הכתוב אומר  ישעיהו מט  ויאמר לי עבדי אתה ישראל אשר בך אתפאר. אבל מי שקורא ושונה ומשמש תלמידי חכמים ואין משאו ומתנו באמונה, ואין דבורו בנחת עם הבריות, מה הבריות אומרות עליו - אוי לו לפלוני שלמד תורה, אוי לו לאביו שלמדו תורה, אוי לו לרבו שלמדו תורה, פלוני שלמד תורה - ראו כמה מקולקלין מעשיו וכמה מכוערין דרכיו! ועליו הכתוב אומר  יחזקאל לו  באמר להם עם ה' אלה ומארצו יצאו". אקווה שדי במקורות אלו, (המעט מהרבה שנמצא בדברי רבותינו) להסביר שאין תשובה שלמה ללא התנהגות נאותה בין אדם לחבירו וקל וחומר לחברו שהוא גם קרוב משפחתו.
שאלה: כהן הנשוי לגיורת בנשואין ברבנות: לשאלתי הדחופה: נתבקשתי לברר לאדם בשנות החמישים הנשוי מזה 35 שנה בנישואין ברבנות בישראל עם גיורת, שלה אב יהודי ואמא גויה, אשר עברה גיור בישראל ולהם נולדו חמישה ילדים וכמו כן 3 נכדים. 1. האם אבי המשפחה, למרות נשואיו לגיורת, נשאר כהן ואינו יורד מדרגתו בכהונה, כלומר, בזמן התפילות רשאי לעלות לכהנים? 2. מה מעמד הילדים שלו, האם הם בחזקת כוהנים או לא? 3. באם חלים על הילדים הגבלות מכח הנישואין הללו? השאלות הללו התעוררו בעקבות בקשת אבי המשפחה לחזור ולהתפלל בבית הכנסת, ולאור הדלמות של עניין הכהונה כפי שאז בנשואיו נמסר לו כי ויתר על הכהונה לצורך הנישואין ועל כן נערכה לו חתונתו כדת וכדין. אודה על תשובתכם הדחופה והמנומקת. יישר כח על כל פעילותכם.
תשובה: לא ייתכן שנאמר לו שניתן לוותר על כהונתו. אין דבר כזה! הוא כהן אלא שאין לכבדו ככהן בגלל נישואיו האסורים. בניו חללים ובנותיו אסורות להינשא לכהנים.
שאלה: יושר בתביעה כנגד בנק ערבי: אני ממשפחה נפגעת טרור, ישנה תביעה כנגד הבנק הערבי של משפחות נפגעות טרור. בקשו ממני לספק מידע רפואי על חיי מאז הפיגוע בו נהרג בן משפחתי הי"ד ע"מ לתבוע בגללם את הבנק הערבי, ישנם פרטים שיוכלו להראות כקשורים אבל למען האמת אני יודע שאינם בהכרח קשורים לפיגוע ולאובדן וכו - האם מותר לי לספק פרטים אלו לעורך דין, או שיש בכך משום חוסר יושר כי אינם קשורים ישירות למקרה?
תשובה: אני חושב שתספק. הם כבר יבדקו אם זה רלוונטי או לא. תשאיר להם את שיקול הדעת.
שאלה: כיבוד אבא שמקלל ומרביץ: יש לי שאלה שנורא מציקה לי ורציתי בבקשה לקבל תשובה. אבא שלי ואמא שלי עומדים להתגרש ואבא שלי גם מקלל ומרביץ. האם אני חייב בכבודו למרות כל מה שהוא אומר ועושה?
תשובה: אם הוא מכה ללא התגרות מצד אמך הוא רשע ואינך חייבת לכבדו. אולם אין ביכולתך לדעת בדיוק מה הגורם לאלימותו, ובלאו הכי אינך רשאית לזלזל בו ולפגוע בו אלא להיות פאסבית. הימנעי מנקיטת עמדה בסכסוך.
שאלה: רישום נישואים בזמן ספירת העומר: ברצוננו להתחתן חתונה אזרחית בחו"ל (רישום בעירייה). האם ישנו איסור הלכתי לקיים רישום נישואין בזמן ספירת העומר או שהאיסור חל על קיום שימחה, מסיבת חתונה? בכוונתנו לערוך טקס נישואין קונסרבטיבי לאחר ספירת העומר.מה מומלץ לעשות והאם ישנם תאריכים בזמן ספירת העומר חוץ מל"ג בעומר המותרים בקיום חתונה?
תשובה: אם אתה רוצה להתחתן כדת משה וישראל   תתחתן אצל רבנים אורתודוקסים ולא בטקס קונסרבטיבי, כי אנחנו לא יודעים אם יש לזה חלות של תורה. הזמן הנכון לערוך נישואים הוא מל"ג בעומר והלאה. רישום פורמלי אצל השלטונות אין בעיה לעשות גם לפני ל"ג בעומר.
שאלה: נקיונות פסח בחדר לימוד: יש לי בבית קומה שהיא כמו סוג של מחסן. בשנה האחרונה פינתי לעצמי חדר ואני יושב ולומד בו. אף פעם לא ניקינו את הקומה כי לא ירדנו עם אוכל לשם. חוץ מזה הורדנו לקומה הזאת חמץ ומכרנו אותו. לפני חודש ירדתי לשם עם קצת אוכל שעשה פירורים. אני רוצה לרדת לחדר שפיניתי וללמוד בו. כל שנה מכרנו את כל החמץ שנמצא בקומה. נראה לי שגם השנה נעשה כך. האם אני יכול לרדת לקומה הזאת לחדר שלי בפסח? (בלי לנקות לפני כן.) (אם זה משנה משהו, אני ספרדי).
תשובה: כן
שאלה: מגבת בשרית ותבנית חלבית רותחת: אם היתה מגבת שניגבו בה רוטב בשרי (מעט טיפות) והוציאו איתה תבנית חלבית רותחת (עם תבשיל חלבי) מהתנור, האם יש לחוש בזה לאיסור התבנית?
תשובה: אכן יש חשש לאיסור, הדבר תלוי בכמות הרוטב לעומת התבנית ותכולתה. עדיף להכשיר את התבנית ומכיון שהמדובר בבליעת נוזל די בהגעלה או בליבון קל. הכנס את התבנית לתנור דולק והנח נייר בתבנית כשהנייר ישחים התבנית כשרה.
שאלה: הכשרת כבד ע"ג כיריים קרמיות: כיצד מכשירים כבד (באופן-מעשי) על-גבי כיריים-חשמליות (קרמיות)?
תשובה: כיון שאין אפשרות לאפשר את יציאת הדם, לכן אי אפשר להכשיר כבד על כריים כאלו.
שאלה: בגדים חדשים לחתונה בשנת אבל: אני נמצאים בשנת אבל על אימי. אחותי עומדת להנשא במהלך שנת האבל. האם מותר לי לקנות וללבוש בגדים חדשים לחתונה? האם מותר להשמיע מוסיקה בחתונה? מהם המגבלות על קרובי המשפחה האבלים?
תשובה: בשנת אבל על אב ואם לא קונים בגדים חדשים כלל, אפי' לא לצורך חתונה. מותר להשמיע מוזיקה בחתונה אך את אינך יכולה להשתתף בזמן המוזיקה אלא רק בחופה.
שאלה: (הרב) ניר בן ארצי: 1) רציתי לשאול מה דעת הרב על כל הפרשה של (הרב) ניר בן ארצי? למי להאמין? לטענת כל אחד מהצדדים שהצד השני או רשע או חולה נפש? 2) אם המשטרה או מערכת המשפט תפסוק לאחד מהצדדים האם יהיה מותר להאמין לזה או שאסור מצד לשון הרע שכל עוד שלא הוכח ע"י בית דין רבני אין לייחס לזה אמת אלא רק לחוש לדבר?
תשובה: היום דבר איתי ר' ניר בן ארצי וניכרים דברי אמת אני מקבל את את גירסתו כנכונה ואלה שפגעו בו עשו דברים נוראים. היחס לר' ניר בן ארצי.
שאלה: "עשה לך רב" - חרדי?: אני עתיד להתחתן בחודש אוגוסט אי"ה. אני חוזר בתשובה וגם בת זוגתי. כבר שנה וחצי אני משתתף בשיעורים של רב חרדי תלמיד חכם אשר משתייך לעדה שלי (תימני) וגם נולד וגדל באותו אזור שאני גדלתי כך שהרקע זהה מה שמאפשר עצה והדרכה נכונה. אני לא משייך את עצמי לשום זרם וקיימת בי הפתיחות להקשיב ולקבל מחרדי או דתי לאומי ואף חסידויות כאחד. בעקבות החתונה המתקרבת בע"ה העלתה בת זוגתי (שמשתייכת לזרם הדתי לאומי) שאולי אין זה נכון שהרב שלי החרדי יהיה הרב שלנו. ורציתי לשאול האם זה נכון לעשות זאת ולקבל עלינו רב חרדי כשיש צד אחד שפחות מזוהה עם הגישה הזאת? ואם אין בעיה שכל אחד מהצדדים יחזיק ברב אחר? טענתי בנושא הזה היא שהשו"ע הוא אותו שו"ע והגמרא היא אותה גמרא. והיא אינה מסכימה איתי אך אינה יכולה לעמוד על ההבדלים בין הצדדים ולכן הייתי שמח אם תוכל לעמוד על ההבדלים בין שני הזרמים האלו (הדתי לאומי מול החרדי). בתקוה שעד שאני אקבל את התשובה יבוא משיח צדקנו ויגאל אותנו מכל פילוג ולו הקטן ביותר ב"ה.
תשובה: אכן בעניני הלכה בדרך כלל אין הבדל בין רב חרדי לבין רב דתי לאומי. ההבדל הוא ביחס לכלל הציבור גם לרחוקים ממצוות עדין. האם לראות את עצמינו חלק מכלל ישראל לשמוח בהצלחת הכלל ולהשתתף בצערו לראות את הקיבוץ הגלויות וישוב הארץ כמהלך אלקי כשלב בגאולה. או להתעלם ולומר שהגלות נמשכת ולא קרה שום דבר אלקי בתקומת המדינה קיבוץ הגלויות וישוב הארץ. ולא צריך להודות לד' על כל הטובה הגדולה שזכינו לה. ומה שלמעשה יוצא מהבדלי ההשקפות לדעת התורה של הרבנים הדתיים הלאומיים מצוה לחזק את המדינה לקבץ את הגלויות לישב את הארץ. ולקרב את כל ישראל לאביהם שבשמים.
שאלה: קטניות לאשכנזים: אבי אשכנזי ותמיד נהגנו לאכול קטניות בפסח, הוא אומר שכך נהגו במשפחתו, לנו הילדים יש ספק לגבי זה ואין לנו איך לברר זאת. האם מותר לנו לאכול קטניות?
תשובה: איסור קטניות אינו מנהג משפחתי אלא מנהג שהתפשט ברוב עם ישראל - כל האשכנזים וכן יוצאי מרוקו - לכן לא ניתן לבטלו. ב"ה יש שפע של ירקות ופרות וסוגי מזון אחרים ואין שום בעיה להימנע מאכילת קטניות שבוע אחד.
שאלה: בית כנסת צריך לדאוג לכהן נכה?: אני כהן נכה על כסא גלגלים ומכיוון שקריאת התורה נעשית על במה אין קוראים לי לעלות לתורה או כשאין כהן נוסף מוציאים אותי מביה"כ ומעלים ישראל. האם זה נכון על פי ההלכה? האם הרב והקהילה אינם צריכים לדאוג שגם הנכה יוכל לעלות לתורה?
תשובה: אכן אין לקפח את הכהן ולהעלותו לתורה. אולם איך יעשו זאת? לבנות כבש זוהי הוצאה גדולה ואולי גם אין אפשרות מעשית לעשות זאת בגלל מבנה ביהכנ"ס, האם יש לך הצעה מעשית?
שאלה: הגדרת חזקת בשרי וחלבי: מה היא חזקה (בשרי חלבי), ומה היא נפקא מינא להלכה?
תשובה: לא ברור לי מה שאלתך. אם כוונתך בשאלה היא בנוגע לאכילת דבר שנקנה מחנות וכתוב עליו בחזקת בשרי או בחזקת חלבי הכוונה המעשית היא שאסור לאכול את חזקת הבשרי ממש עם חלב אולם אין צריך להמתין לאחר אכילתו שעות של הפרדה בין אכילתו לאכילת חלב לאחריו.
שאלה: גיוס לקורס חובלים: אני בין 19 ולומד בישיבה באזור ירושלים זה חצי שנה. כעת אני שוקל את המשך דרכי. מצד אחד יש מוטיבציה גבווה מאוד לעשות שירות צבאי ארוך ומשמעותי ומצד שני אני מרגיש כשאני לומד שאני עושה דבר אמיתי ונכון. יש לציין שהייתי אמור להתגייס כעת לקורס חובלים וכצעד ראשון דחיתי לעוד חצי שנה את שירותי הצבאי. לאחר בירור הבנתי שהקורס שיפתח בנוב יהיה קורס מעורב בו משתתפות גם בנות. הקורס כולל זמן רב שנמצאים במים ממש ושם הבנות לבושות באופן לא צנוע בעליל. בנוסף יש לציין שהקורס הוא ארוך מאוד (27 חודשים) ובסיומו חותמים על 4 שנות קבע. 1) האם מבחינה הלכתית מותר ללכת למקום כזה שידוע שיהיו בו ניסיונות כה קשים? 2) האם עדיף ללכת ליחידה מובחרת אחרת שיש בה יותר דתיים או שעדיף ללכת למקום שיש בו פחות דתיים ולנסות להעלות מעט את הרמה הדתית?
תשובה: א. אני סבור שטרם צאתך לצבא כדאי להמשיך בישיבה יותר משנה אחת בגלל החשיבות של לימוד התורה כפי שאתה מבין. וגם כדי שתיהיה מבוסס יותר מבחינה דתית ובעיקר אם אתה רוצה לעשות שרות צבאי ארוך. ב. על פי ההלכה אסור להיות בקורס חובלים מעורב שבו יש גם בנות. ג. עדיף ללכת ליחידה שיש בה יותר דתיים אלא אם כן תלמד מקודם כמה שנים טובות בישיבה ותפתח עוצמה רוחנית גדולה. ואז יש עדיפות ללכת למקום שתוכל להשפיע ולקרב לאמונה ותורה.
שאלה: הלכות צניעות בתוך המשפחה: 1. עד איזו קרבה משפחתית ניתן לגעת באישה (דודה, סבתא וכד )? 2. מאיזה גיל ילדה (בגן) יכולה ללכת עם מכנסיים? 3. מה דין בת מאומצת אחות מאומצת לעניין ייחוד ונגיעה?
תשובה: 1. סבתא   אין בעיה, סבתא היא כמו אמא. לגבי שאר הקרובות יש לנהוג מנהגי הרחקה כמו שנוהגים בכל אישה. 2. אני חושב שעד גיל חינוך. עד גיל ארבע-חמש לא צריך להקפיד. 3. זה בעיה, צריכים להחמיר בזה, זה לא כמו אחות רגילה. באחות רגילה ודאי שאדם יכול לתת לה יד, אמנם הרמב"ם אומר שלכתחילה לא ראוי להתנשק ודברים כאלה. אחות מאומצת היא כמו כל אישה, וכל אדם צריך להקפיד על גדרי צניעות ולשמור על מרחק. צריך להקפיד שלא יישארו יחד באותו החדר. יחוד הוא דווקא באותו חדר, אם כל אחד בחדר אחר ויש דלת סגורה ומסדרון נפרד   מקילים בזה. וודאי שלא יישנו ביחד באותו החדר.
שאלה: טקס יום עצמאות בר"ח אייר: האם מותר לערוך טקס יום העצמאות בבי"ס בר"ח אייר, הטקס כולל קטעי נגינה ומוסיקה?
תשובה: אם מדובר בילדים קטנים לפני גיל בר מצוה   מותר, אם מדובר בילדים אחרי גיל בר מצוה   לא לעשות.
שאלה: אכילה במקום שלא הוכשר לפסח : אני שומרת כשרות בכלל וכמובן גם בפסח, אני מכשירה את הבית, מחליפה את הכלים, תבלינים וכיוצ"ב, השנה אני אמורה ללכת לחמותי בליל הסדר והיא אמנם מוציאה את החמץ מהבית, אבל אני לא יודעת עד כמה היא מחליפה הכל ועד כמה היא משגיחה על כל הנושא של התבלינים וכו. ניסיתי להציע לה שנעשה את החג אצלי ואני אבשל ואעשה הכל בעצמי, היא מצידה נעלבה וסירבה בתוקף. מה עלי לעשות? אם לא אלך אליה זה יכול לגרום למריבה ביני לבין בעלי. כיצד עלי לנהוג? האם מותר לי ולילדיי לאכול שם?
תשובה: זה בעיה, כיוון שבפסח יש מודעות גדולה על הכשרות, ואם היא לא כל כך מקפידה, מי יודע אם היא יודעת לקנות מצרכי מזון כשרים לפסח, מי יודע אם הכשירה את הכלים. אני חושב שיותר חשוב לשמור על כשרות. את צריכה להסביר לה שאת מאוד מקפידה על כשרות ואם היא רוצה את מוכנה לבוא איתה ביחד לעזור לה. אבל אם היא תעמוד בתוקף תעמדי גם את בתוקף, אי אפשר שתוותרי על הכשרות שלך בגלל עיקשות.
שאלה: ברכת החמה במטוס: יתכן ואהיה ב-י"ד ניסן השנה (תשס"ט) במטוס, בבוקר בזמן שצריך לברך את ברכת החמה. 1) האם אפשר לברך במטוס? האם צריך לעמוד שם? 2) מתי להגיד? כאשר אני רואה את השמש מהמטוס או בזמן של נץ החמה על פני הארץ במקום המוצא יעד מקום הנוכחי? 3) אם אינני רואה את השמש עצמו מהמטוס דרך החלונות בצדדים מאחר שהמטוס מכוון עם האחור או עם הקדים כלפי השמש האם בכל זאת לברך?
תשובה: 1. אפשר לברך במטוס. אני חושב שצריך לעמוד, כמו בקידוש לבנה. 2. אתה יכול לברך מתי שתרצה עד סוף שלוש שעות מהבוקר, על פי המקום בו אתה נמצא על פני כדור הארץ. 3. אם לא רואים   לא לברך. צריך לראות לפחות לשנייה, תראה ותברך.
שאלה: ברכת תה צמחים: מה מברכים על תה שעשו "בשטח" מצמחים טבעיים, "שהכל"? והרי למדנו בברכות לט. ש"מי הירק כירק"?
תשובה: פה עושים את זה רק בשביל צביעה. אני חושב שמברכים שהכל.
שאלה: שאלת המשך על פרסומות בשבת: לכבוד הרב הרב נשאל את השאלה הבאה: ישנו אתר שבו מקבלים כסף ע"י צפייה בפרסומות. יש אפשרות לכבות את המסך ועדיין להרוויח כסף. האתר הוא עולמי (בשפה האנגלית) ולכן כנראה בעליו הם גויים. האם מותר להשאיר את המחשב דלוק (המסך כבוי) בשבת, ולהמשיך להרוויח כסף? (המחשב גם יחסית שקט)
תשובה: לכאורה נראה לי שמותר, האדם לא עושה שום דבר. שאלתי היא לא מבחינת דיני שבת אלא מבחינת דיני גזל, האתר משלם למי שצופה, במקרה זה האדם מראש יודע שהוא לא יצפה, האם מותר לו לקבל כסף על כך לכתחילה? תשובה: הרי הם לא יכולים לבדוק אם אדם צופה באותו אתר או שהוא רק פתוח  אם הם משלמים זה עניין שלהם, לא נראה לי שצריך להיות "סופר חסיד" בזה.
שאלה: להגיד על אדם - צדיק!: שמעתי פעם מרב שאם אני אומר צדיק לבן אדם שהוא לא צדיק אז דנים אותו על זה בשמיים וזה עושה לו צער! מצד שני אנשים אומרים לי שעם יש אדם שהוא לא צדיק ונגיד לו שהוא צדיק אז זה דברים שמעודדים אותו וזה מחזק אותו. מי צודק?
תשובה: אין דנים את האדם על מה שאחרים עושים אלא על מה שהוא עושה בעצמו, ולכן לא דנים את האדם על מה שאחרים מכנים אותו. ואם קוראים לאדם בשם צדיק, במה הוא חוטא שצריך לדון אותו? אלא ודאי שאין אדם נענש או נגרם לו צער מחמת מה שאחרים טופלים עליו.וכמובן שאם אמירה זו תעודד אותו ללכת בדרך טובה ולנסות להיות צדיק בכמה דברים, הרי שזו זכות גדולה, גם לו עצמו וגם לזה שקרא לו צדיק ובכך גרם לו לתקן את מעשיו.
שאלה: פרג נחשב קטניות?: האם פרג נחשב לקיטניות?
תשובה: מקובל להתייחס לכל הגרגרים כאל קטניות.
שאלה: תערוכה שמציגה גופות : האם מותר ללכת לתערוכה שמציגה גופות אדם?
תשובה: מותר לראות אותם, אני לא חושב שיש בזה בעיה. בנוכרים אין בעיה של "הנאה מן המתים", יש את שיטת בעלי התוספות שבנוכרי אין איסור הנאה.
שאלה: כיסוי ראש והגדרת קרבה משפחתית ראשונה: אני ואשתי מבקשים לברר אצל כבוד הרב, מה ההלכה בשולחן ערוך אומרת בדיוק: היכן אישה נשואה חייבת בכיסוי ראש והיכן לא? השאלה נראת פשוטה, אבל היא לא. כי קיבלנו מגוון גדול מידיי של הנהגות - החל באלה שנוהגות בכיסוי ראש רק ברשות הרבים או כאשר נכנס הביתה מישהו שאיננו בן משפחה קרובה ועד למחמירות שאינן מראות שיער ראשן אפילו לקירות ביתן כמעשה קמחית הידוע. אותנו מעניין דבר אחד: מה ההלכה מחייבת, והיכן נגמרת "ההלכה" ומתחילים "ההחמרות". כמו כן, אשתי ואני לא הצלחנו לברר מהי ההגדרה ההלכתית של "קרבה משפחתית מדרגה ראשונה". האם הוריי למשל, עונים להגדרה הזאת בשביל אשתי?
תשובה: בתוך ביתה הפרטי אישה אינה חייבת לכאורה לכסות את ראשה אולם לבעלה אסור לומר דברי תורה, ברכות ותפילה מול שערה.
שאלה: מנהג חיתוך בצל: ידוע לי מסבתי, שכאשר משתמשים בחצי בצל יש להותיר את החלק עם ה"שערות". רציתי לשאול מדוע, ומה המקור לכך? בנוסף קראתי בספר "מרפא הבושם" כי אסור להותיר בצל או שום ללא קליפתם ליותר מיממה, מדוע? מהי חומרת איסורים אלו?
תשובה: שתי שאלותייך הם עניין אחד. הגמרא מביאה בשם רשב"י שאין להשאיר בצל ללא קליפה כל הלילה משום רוח רעה. השולחן ערוך לא פסק זאת להלכה אבל האחרונים הזכירו דין זה. כיום נהוג להחמיר בעניין ולהשתדל לא להשאיר בצל ללא קליפה כל הלילה, אם נשארה קצת קליפה או ששמו תבלינים (מלח וכד') על הבצל אין בעיה. אם נשאר בצל קלוף כל הלילה כדאי לבשל אותו ומאחר והוא משתנה אין בעיה לאוכלו.
שאלה: חמץ בעיסת נייר : עשיתי עבודה בעיסת נייר שזה אומר נייר שטבול בקמח ומים מבושלים. אני מייבשת את זה וצובעת בגואש. האם זה חמץ? ואם כן, אני צריכה לזרוק את העבודה לפח?
תשובה: לא, זהו חמץ נוקשה שאין עוברים עליו.
שאלה: בדיקות לאשה על ידי אח  טכנאי רנטגן: האם מותר לאשה שעוברת בדיקות פוריות להיבדק על ידי אח או טכנאי רנטגן כאשר הבדיקות הינן פנימיות או שמא עליה להתעקש להמתין דווקא לאחות, גם אם בכך תידחה הבדיקה? כמו כן, מהן הפתרונות לעקרות הלכתית?
תשובה: לכתחילה עדיפה אחות אך בהעדר אחות מותר להיבדק גם ע"י אח.
שאלה: הרכבת עצים בני אותה משפחה: האם גם הרכבת עצים בני אותה משפחה, כגון: תפוז עם חושחש או תפוז דם וכד, הם הרכבה אסורה, מה מקור ההלכה?
תשובה: עיין רמב"ם הל' כלאים פ"ג ה"ד, אולם הגדרות המשפחות איננה כהגדרת חכמי החקלאות, אלא אלו הגדרות שונות. בברכת התורה והארץ הרב יהודה הלוי עמיחי
שאלה: תחנת אבידות באוטובוס: שכחתי את משקפי השמש שלי באוטובוס, כשהגעתי למרכז האבידות לא מצאתי אותן אך האחראי הציע שאקח זוג אחר שנמצא שם כבר הרבה זמן וממילא יגיע הזמן למסור אותו לגמ"ח עוד כמה ימים בלאו הכי. מותר לי לקחת? אשמח אם הרב יואיל לפרט את המקורות לפסק.
תשובה: המשקפיים הינן אבידה עם סימן ואין יאוש בעלים במקרה כזה, במיוחד שידוע שיש מרכז אבידות וסומך על כך שגם אם יבוא לשם לאחר זמן הרי שאבידתו נמצאת במקום שמור ובטוח. אין גם היתר למי שאבדו משקפיו לקחת משקפיים אחרות במקומן, במיוחד שהבעלים של המשקפים לא קבל אחרות במקומן ומי יודע אם מחל על משקפיו. וכך פסק השו"ע (חו"מ רס"ז,טו) "הכריז ולא באו הבעלים, תהא המציאה מונחת אצלו עד שיבוא אליהו", והש"ך שם מבאר שמדובר כמובן באבידה שיש בה סימן. לסיכום: אין היתר לקחת את המשקפי שמש הללו לעצמך. הרב ניר אביב
שאלה: מלון ששינה את תנאי האירוח: אנחנו הזמנו מלון בצפון ונאמר לנו שהאוכל לליל הסדר ולפסח הוא לא-שרויה, ומאחר וכל השנים נהגנו לפי לא שרויה, הסכמנו והזמנו. היום התקשרו אלינו שהאוכל שם זה שרויה. מה הדין, איך מתנהגים? אבקש לכתוב לי תשובה דחופה מאד.
תשובה: אם המלון שינה את החוזה החוזה מבוטל.
שאלה: חרקים בכרובית ברוקולי: האם כרובית וברוקולי שנמכרים ע"י החברות: פרי הגליל, מילוטל, וסנפרוסט, מותרים באכילה ללא בדיקה?
תשובה: לדעתי לא, ובייחוד שוועדת החרקים שליד הרבנות הראשית לא הכשירה מוצר זה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קערות בשריות - חלביות: יש לי קערות חרס חדשות, השתמשתי בהן פעם אחת לאכילת מרק פרווה שהיה בחזקת בשרי. (מרק פרווה שהתבשל בסיר בשרי. אני חושבת שהסיר היה בן יומו). האם הקערות האלו יכולות לשמש כחלביות? האם יש דרך להפוך אותן לחלביות?
תשובה: הקערות נחשבות עדיין לפרווה ולכן את יכולה לייעד אותם לחלבי.